EUROCO

Η EUROCO Α.Ε. είναι ελληνική εταιρεία κατασκευών που ειδικεύεται στις ξύλινες δομικές κατασκευές και τα ξύλινα στοιχεία δόμησης και εδρεύει στο νομό Θεσσαλονίκης.

Ιδρύθηκε το 1989 από τον μηχανικό ξύλου, Δρ. Χρήστο Γκίνη, με σκοπό την παραγωγή ξύλινων δομικών στοιχείων, καθώς και τη διάδοση των ξύλινων κατασκευών στην Ελλάδα.
Οι εγκαταστάσεις της εταιρείας βρίσκονται στη βιομηχανική ζώνη της Σίνδου και τα προϊόντα της είναι ιδίως η σύνθετη επικολλητή ξυλεία (glulam), τα προκατασκευασμένα ξύλινα οικήματα του τύπου ελαφρού σκελετού και τα προκατασκευασμένα δικτυώματα από κωνοφόρο ξυλεία ερυθρελάτης και ελάτης για κεραμοσκεπές. Ειδικές κατασκευές αποτελούν οι ξύλινες γέφυρες, οι τοξωτές στέγες μεγάλου ανοίγματος για αθλητικές εγκαταστάσεις (γυμναστήρια, κολυμβητήρια), και οι ξύλινες επενδύσεις σε όψεις κτιρίων, όπως επίσης και οι ξύλινες κτηνοτροφικές εγκαταστάσεις.

Η εταιρεία δραστηριοποιείται αμιγώς σε κατασκευαστικά έργα με πρώτη ύλη το ξύλο και τα προϊόντα του.

 Παραπομπές 

Κατηγορία:Ελληνικές επιχειρήσεις
Κατηγορία:Τεχνολογία ξύλου